Държавен вестник, бр. 76, 2022 г., стр. 35

БРОЙ  76	
Д Ъ Р Ж А В Е Н  В Е С Т Н И К 	
СТР.  35  
§ 43. Създава се чл. 182а:
„Чл. 182а. (1) Рекапитулация следва да 
бъде извършвана при промяна на данните за 
сетълмент в случаите, когато същите не са 
постъпили в пълен обем от съседни оператори 
на преносни системи, европейската тръжна 
кантора и европейските платформи за балан-
сиране в срока по чл. 177, ал. 1.
(2) Рекапитулацията по ал. 1 се извършва за 
период не по-дълъг от два месеца, предхождащ 
датата на постъпване на данните, участващи 
в процеса на ценообразуване съгласно мето-
диката по чл. 105, ал. 13.
(3) При извършване на рекапитулацията по 
ал. 1 независимият преносен оператор опре-
деля нови цени на балансиращата енергия и 
издава ново месечно извлечение за сетълмент 
към търговските участници.
(4) Плащанията по ал. 3 се извършват в 
сроковете по чл. 178 на база данъчно дебитно 
или кредитно известие.“
§ 44. В чл. 194, т. 3 думите „балансираща 
енергия“ се заменят с „балансиращи услуги“.
§ 45. Член 194а се изменя така:
„Чл. 194а. (1) Независимият преносен опе­
ратор оповестява следната информация вед-
нага след получаването є:
1. Информация за текущия баланс на 
системата.
2. Информация за всички предложения 
за балансиране, без посочване на имена и 
фирми. Информацията включва:
а) вида на продукта;
б) срока на действие;
в) предложените количества;
г) предложените цени.
3. Агрегирана информация от предложени-
ята за балансиране. Информацията включва:
а) общото количество електрическа енергия 
от предложенията за балансиране;
б) общото количество електрическа енергия 
от предложенията за балансиране, по отделни 
видове регулиране/резерв;
в) общото количество активирана елек-
трическа енергия от предложенията за ба-
лансиране;
г) общото количество активирана електри-
ческа енергия от предложенията за баланси-
ране, по отделни видове регулиране/резерв.
4. Цените, платени от независимия преносен 
оператор по вид на доставените балансиращи 
резерви и по период на доставка.
5. Цените, платени от независимия прено-
сен оператор за активираната балансираща 
енергия за единичен период на сетълмент и 
по вид на резерва. Информацията се предос-
тавя поотделно за положителна и отрицателна 
посока на регулиране.
6. Цените и общия обем на небаланса за 
единичен период за балансиране.
(2) Информацията по ал. 1 се публикува 
не по-късно от 1 час след края на съответния 
период за сетълмент.“
§ 46. Създава се чл. 194б:
„Чл. 194б. Независимият преносен оператор 
предоставя на Комисията в срок до 25-о число 
на месеца информация относно финансовия 
баланс на контролната зона за предходния 
месец, като посочва:
1. направените от независимия преносен 
оператор разходи за осигуряване на резерви 
и за активиране на балансираща енергия;
2. получените от независимия преносен 
оператор приходи от координаторите на 
балансиращи групи и търговски участници, 
пряко отговорни за реализираните небаланси 
към независимия преносен оператор;
3. нетния доход на независимия преносен 
оператор от оперирането на балансиращия 
пазар.“
§ 47. В чл. 195, т. 1 думите „балансираща 
енергия“ се заменят с „балансиращи услуги“.
§ 48. В § 1 от допълнителната разпоредба 
се правят следните изменения и допълнения:
1. Създават се т. 1а, 1б и 1в:
„1а. „Балансиращи услуги“ са балансираща 
енергия и/или балансираща мощност.
1б. „Балансираща енергия“ е енергията, 
използвана от оператора на електропреносната 
мрежа за извършване на балансиране и дос-
тавяна от доставчик на балансиращи услуги.
1в. „Балансираща мощност“ е определена 
резервна мощност, която доставчик на ба-
лансиращи услуги е приел да поддържа и по 
отношение на която е приел да подава оферти 
за съответстващо количество балансираща 
енергия на оператора на електропреносната 
мрежа за срока на договора.“
2. Създава се т. 4а:
„4а. „Доставчик на балансиращи услуги“ 
е търговски участник, който осигурява раз-
полагаемост за резерв и е в състояние при 
активиране в резултат на ръчно или автома-
тично задействане на резервите за вторично 
регулиране или на резерва за заместване да 
предостави балансираща енергия на оператора 
на преносната система.“
3. В т. 14 думите „1 час“ се заменят с „15 
минути“.
4. Точка 16 се изменя така:
„16. „Стандартизиран товаров профил“ е 
поредица от коефициенти, която отразява 
разпределянето по периоди на сетълмент на 
потреблението на активната електрическа 
енергия за тип обект за даден период от 
време. Сборът от коефициентите за периода 
е равен на единица. Стандартизираният то-
варов профил отчита типа на обекта, външ-
ната температура, характеристиката на деня 
от периода (работен, почивен, празничен) и 
сезона (летен, зимен, преходен).“